歐信 (明朝將領)

歐信，明朝軍事將領。

嗣世職金吾右衛指揮使，景泰三年，以廣東破賊有功，擢都指揮同知。隨後守備白羊口，遷大寧都指揮使。天順初年，以都督僉事充參將，守衛廣東雷州、廉州府等。因巡撫葉盛薦其廉勇，進為都督同知，代副總兵翁信。當時，兩廣瑤僮叛變，攻陷開建。歐信在馬裏村擊敗叛軍，之後擊斬海南衛叛將邵瑄。隨後，命廣西總兵官陳涇及歐信合剿廣西叛軍，當時恰逢陳涇因罪征邊，改升范信都督僉事充副總兵，鎮守廣東；改命歐信佩征蠻將軍印，代陳涇鎮廣西。成化元年，韓雍督軍，令歐信分五哨，攻破大藤峽，后被彈劾，召還，理前軍都督府事。成化七年，擔任總兵官，鎮守遼東，屢次敗給福余三衛。言官彈劾其老，請召還。巡撫彭誼則堅持請留。久之，陳鉞代替彭誼擔任遼東巡撫，陳鉞因貪功失利。成化十四年，歐信被巡按王崇之彈劾召回。尋遣中官汪直等往按，并歸罪于歐信，歐信下獄，后降職閑住，飲恨而卒《明史》（卷174）：“歐信，嗣世職金吾右衛指揮使。景泰三年以廣東破賊功，擢都指揮同知。已，命守備白羊口，遷大寧都指揮使。天順初，以都督僉事充參將，守備廣東雷、廉諸府。巡撫葉盛薦其廉勇。進都督同知，代副總兵翁信。兩廣瑤僮陷開建，殺官吏，帝趣進兵。信破賊化州之馬裏村，再破之石城，擊斬海南衛反者邵瑄。時所在盜群起，將吏不能定。廣西參將範信守潯、梧，瑤盡在境內，陰納瑤賂，縱使越境流劫，約毋犯己。於是雷、廉、高、肇悉被寇。帝命廣西總兵官陳涇及信合剿。時有斬馘，而賊勢不衰，朝廷猶倚範信。會涇以罪征，乃擢範信都督僉事充副總兵，鎮廣東，而命信佩征蠻將軍印，代涇鎮廣西。成化元年，賊掠英德諸縣，信討斬五百余人，奪還人口。韓雍督師，令信等分五哨，攻破大藤峽。已而余賊復入潯州，信被劾獲宥，召還，理前府事。七年春，充總兵官，鎮守遼東，累敗福余三衛。言者謂信已老，請召還。巡撫彭誼奏：「官軍耆老五千余人，皆言信忠謹有謀勇，累立戰功，威鎮邊陲。年六旬，騎射勝壯士，不宜召回。」乃留鎮如故。久之，陳鉞代誼。鉞貪功，信不能違，十四年為巡按王崇之所劾。其冬，乃召歸。尋遣中官汪直等往按，直右鉞，歸罪信等。下獄，鐫一官閑住，飲恨而卒。範信既徙廣東，賊勢愈盛，劫掠不止，乃語人曰：「今賊仍犯廣東，亦我遣之耶。」而是時都督顏彪佩征夷將軍印，討賊久無功，濫殺良民報捷。嶺南人鹹疾之。”。

参考文献

Category:明朝總兵官
Category:明朝都督同知